इन झड़पों में अब तक तीन लोग मारे गए हैं और 475 से ज़्यादा लोग घायल हुए हैं.घायलों में लगभग 75 पुलिसकर्मी भी शामिल हैं.ये झड़पें तब शुरू हुई जब शनिवार देर रात और रविवार की सुबह प्रधानमंत्री नवाज़ शरीफ़ के इस्तीफ़े की मांग कर रहे प्रदर्शनकारी उनके निवास की तरफ़ जाने की कोशिश कर रहे थे.इस्लामाबाद के पुलिस प्रमुख का कहना है कि लगभग सौ लोगों को गिरफ़्तार भी किया गया है.क्रिकेटर से राजनेता बने इमरान ख़ान और मौलवी ताहिरुल क़ादरी और उनके समर्थक दो हफ़्तों से सरकार विरोधी प्रदर्शन कर रहे हैं और पिछले साल हुए चुनावों में धांधली का आरोप लगाकर प्रधानमंत्री के इस्तीफ़े की मांग कर रहे हैं.वहीं प्रधानमंत्री इस तरह के आरोपों को ख़ारिज करते हैं.(बीबीसी हिंदी का एंड्रॉयड मोबाइल ऐप डाउनलोड करने के लिए 



यहां क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)